open-index/open-wikipedia-markdown huggingface dataset:
Všeobecné obchodné podmienky

**Všeobecné obchodné podmienky** (skr. VOP; iné názvy: **obchodné podmienky, všeobecné podmienky**, pri predaji aj **(všeobecné) predajné podmienky**, pri nákupe aj **(všeobecné) nákupné podmienky**) je súhrn dojednaní, na ktoré odkazuje (alebo ktoré priamo ako zvláštnu sekciu obsahuje) text nejakej zmluvy, a ktoré ich navrhovateľ používa pre väčší počet uzatváraných zmlúv určitého druhu. Ide teda o "technický" doplnok k zmluve.

Výraz "všeobecné obchodné podmienky" vznikol ako kalk nemeckého "Allgemeine Geschäftsbedingungen". Prívlastok "obchodný" tu neznamená len "týkajúci sa obchodnoprávnych vzťahov", ale znamená všeobecne "platný pri prevádzkovaní obchodu", čiže "biznisový". Najčastejšie je však aspoň jedna strana VOP podnikateľom.

Navrhovateľ VOP nemusí byť identický s navrhovateľom zmluvy. Často VOP dopredu pripraví jedna zo zmluvných strán, môže ich ale pripraviť aj tretia osoba alebo viac osôb súčasne. 

VOP nemusia mať písomnú podobu, spravidla sú však pochopiteľne písomné.

VOP musia byť (podľa slovenského práva) prijaté obidvoma stranami. To znamená, že VOP musia byť pri prijatí návrhu zmluvy:
* priamo súčasťou zmluvy (často ako časť písaná drobným písmom, či už v hlavnom texte alebo na rube papiera) alebo 
* k nej priložené alebo 
* (podľa § 273 Obchodného zákonníka) v obchodnoprávnych vzťahoch nemusia byť ani priložené, ak ide o VOP vypracované odbornými alebo záujmovými organizáciami (lebo sa v takom prípade predpokladá, že je ich text všeobecne známy)
Len odkaz v texte zmluvy na VOP teda (okrem posledného bodu) podľa slovenského práva nestačí. V zahraničí sa ale táto otázka často rieši inak. 

Otázka, čo sa v špecifických prípadoch ešte dá považovať za "priloženie" k zmluve (napr. či stačí vyvesenie v prevádzkarni, link na internetovej stránke a pod.) je v detailoch pomerne sporná a medzinárodne sa rieši rôzne.

## Zdroje
* HULMÁK, Milan. *Uzavírání smluv v civilním právu*. Vyd. 1. V Praze: C.H. Beck, 2008. xiii, 203 s. (Beckova edice právní instituty.) ISBN 978-80-7400-062-1.str. 61 a nasl.
* 
* CINKL, Jindřich, ed. et al. *Encyklopedie zahraničního obchodu*. 2., upr. a dopl. vyd. Praha; Bratislava : SNTL; Alfa, 1986.

Kategória:Obchodné právo
Rosenzweig

**Rosenzweig** môže byť:
* priezvisko, pozri Rosenzweig (priezvisko)
* planétka, pozri 4911 Rosenzweig
Air Canada

**Air Canada** je kanadský národný letecký dopravca a najväčšia letecká spoločnosť v Kanade podľa veľkosti flotily a počtu prepravených cestujúcich. Spoločnosť, založená v roku 1937, vykonáva pravidelnú a sezónnu leteckú dopravu cestujúcich a nákladu. Air Canada sídli v Montreale v provincii Quebec a najväčšiu základňu má na Pearsonovom medzinárodnom letisku v Toronte. Na regionálnych linkách spoločnosť lieta pod značkou Air Canada Express. K ďalším dcérskym spoločnostiam patrí Air Canada Cargo, prostredníctvom ktorej Air Canada vykonáva leteckú dopravu nákladu, Air Canada Jetz, ktorá je charterovou leteckou spoločnosťou, a nízkonákladová Air Canada Rouge.

Kanadská národná letecká spoločnosť vznikla rozhodnutím vlády z roku 1936 založiť Trans-Canada Air Lines (TCA). V roku 1938 spoločnosť začala prevádzkovať svoje prvé medzikontinentálne linky. V roku 1965 boli TCA po schválení vlády premenované na *Air Canada*. Po deregulácii kanadského leteckého trhu v 80. rokoch bola Air Canada v roku 1988 sprivatizovaná. V máji 1997 sa spoločnosť Air Canada stala zakladajúcim členom aliancie leteckých spoločností Star Alliance. Dňa 4. januára 2000 spoločnosť „pohltila“ svojho najväčšieho rivala Canadian Airlines. V roku 2017, kedy spoločnosť slávila 80 rokov od svojho založenia, prepravila 48 miliónov cestujúcich.

## Destinácie
Air Canada v súčasnosti lieta do 222 pravidelných a sezónnych destinácií v Severnej a Južnej Amerike, Európe, Ázii, Afrike a Austrálii.

### Codeshare
Air Canada má tzv. codeshare dohodu a v súčasnosti prevádzkujú spoločné lety so spoločnosťami: 

## Flotila
[thumb|Trieda Premium Economy na palube [Boeing 787 Dreamliner|Boeingu 787-9 spoločnosti Air Canada]]
thumb|Sedadlo v triede Signature v Boeingu 787-9
thumb|Večera podávaná v triede Premium Economy počas letu Tchaj-pej – Vancouver

### Súčasná flotila
Flotila spoločnosti Air Canada pozostávala v decembri 2019 z nasledujúcich lietadiel:





## Referencie

## Iné projekty

## Externé odkazy
* Oficiálna stránka

## Zdroj

Kategória:Letecké spoločnosti Kanady
Kategória:Podniky založené v 1937
Giovanni Schiaparelli

**Giovanni Virginio Schiaparelli** (* 14. marec 1835, Savigliano, Talianske kráľovstvo– † 4. júl 1910, Miláno) bol taliansky astronóm. Študoval na Univerzite v Turíne a na berlínskom observatóriu. Viac ako štyridsať rokov pracoval na observóriu Brera v talianskom Miláne.

Zaoberal sa pozorovaním objektov v slnečnej sústave. Pri pozorovaní planéty Mars vytváral názvoslovie pre útvary na povrchu (pomenúval tzv. more a kontinenty). V roku 1877 sa domnieval, že spozoroval dlhé priame objekty, ktoré nazýval *canali*, čím mienil prírodné koryta či zálivy, ale nesprávnym prekladom sa šírila informácia, že objavil na Marse umelé kanály. Až o mnoho rokov neskôr sa ukázalo, že jeho *kanály na Marse* boli optickým klamom, ktorý spôsobila nekvalitná optik a ďalekohľadov. Bol tiež prvým kto preukázal, že meteorické roje Perzeidy a Leonidy súvisia s kométami.

Jeho praneter Elsa Schiaparelliová sa stala známou módnou návrhárkou.

## Ďalšie objavy
* 26. apríla 1861 objavil planétku 69Hesperia
* dlhoročným pozorovaním planéty Merkúr sa snažil určiť dobu rotácie
* zaoberal sa pozorovaním Venuše Jupitera, Saturnu, Uránu, planétok a komét

## Ceny a ohodnotenia
* Zlatá medaila Kráľovskej astronomickej spoločnosti (1872)
* Bruce Medal Astronomickej pacifickej spoločnosti (1902)

;Objekty pomenované po Schiaparellim:
* Planétka 4062 Schiaparelli
* kráter Schiaparelli na Mesiaci
* kráter Schiaparelli na Marse

## Iné projekty

## Externé odkazy
* „Schiaparelli, Giovanni Virginio (1835-1910)“ - biografia z http://www.daviddarling.info/

## Zdroj

* 

Kategória:Talianski astronómovia
Kategória:Členovia Nemeckej akadémie prírodných vied Leopoldina
Kategória:Držitelia Gold Medal of the Royal Astronomical Society
Kategória:Držitelia Radu Pour le Mérite
Kategória:Senátori Senátu Talianskeho kráľovstva
Majstrovstvá Ázie a Pacifiku v tchoukballe 2012

**Majstrovstvá Ázie a Pacifiku v tchoukballe 2012** boli v poradí 5. majstrovstvá Ázie a Pacifiku v tchoukballe, ktoré organizuje Ázijsko-pacifická tchoukballová federácia (APTBF). Konali sa od 3. do 5. augusta 2012 v meste Bacolod, na Filipínach, za účasti 8 mužských a 4 ženských tímov zo 7 krajín. Pôvodne sa mali turnaja zúčastniť aj tímy Spojených arabských emirátov a Indie. 

Nováčikmi turnaja boli tímy Kórejskej republiky a Indonézie u mužov a domáce tímy ("A" aj "B") u žien. Víťazom sa po piatykrát stali obe družstvá Čínskeho Tchaj-peja, ktoré na šampionáte vyhrali všetky svoje zápasy.

## Účastníci

## Výsledky
### Muži
#### Základná skupina

#### Play off
##### Semifinále

##### Stretnutie o 3. miesto

##### Finále

### Ženy

## Konečné poradie tímov

## Referencie

## Externé odkazy
* Oficiálna stránka APTBF /(po čínsky)
* Facebookova stránka Medzinárodnej tchoukballovej federácie 

Kategória:Tchoukball v 2012
Kategória:Majstrovstvá Ázie a Pacifiku v tchoukballe
Kategória:Športové podujatia na Filipínach
Jarkand

**Jarkand** môže byť:

* rieka v Číne, pozri Jarkand (rieka)
* mesto v Číne, pozri Jarkand (mesto)
Majstrovstvá Afriky v tchoukballe

**Majstrovstvá Afriky v tchoukballe** je vrcholné africké podujatie národných družstiev v tchoukballe, ktoré od roku 2012 riadi Africká tchukballová konfederácia (CAT); predtým ich organizovala Medzinárodná tchoukballová federácia (FITB). Prvé majstrovstvá Afriky sa konali v roku 2010 v Ghane, vtedy len v mužskej kategórii. Ženský turnaj mal premiéru až v roku 2022, v Ugande. Majstrovstvá prebiehajú s 2-ročnou periodicitou. Na prvých troch turnajoch mužských turnajoch zvíťazilo Togo. Pri jeho neúčasti na turnaji v rokoch 2016 a 2018 získalo africký titul družstvo Kamerunu.

## Muži
### Zoznam

### Medailová bilancia družstiev

### Účasti družstiev na majstrovstvách Afriky  mužov
(do 2022)

## Ženy
### Zoznam

## Pozri aj
* Majstrovstvá Afriky v plážovom tchoukballe
* Majstrovstvá Východnej Afriky v tchoukballe

## Externé odkazy
* Oficiálna stránka Medzinárodnej tchoukballovej federácie 
* Stránka Africkej tchoukballovej konfederácie  

## Zdroj
* Majstrovstvá Afriky na stránke Medzinárodnej tchoukballovej federácie
Trós (syn Erichthonia)

[náhľad|''Významné archeologické nálezisko [Trója|Tróje v dnešnom Turecku. Meno kráľa Tróa je v gréckych mýtoch eponymom názvu Tróje]]
**Trós** alebo **Tros** (starogr. *Τρώς* – *Trós*, ) je v gréckej mytológii syn kráľa Erichthonia a jeho manželky Astyochy, dardanský kráľ.

Trós bol vnukom zakladateľa dardanského kráľovstva Dardana a na trón nastúpil po svojom otcovi Erichthoniovi. Jeho kráľovstvo zahŕňalo dnešné severozápadné pobrežie Malej Ázie a po jeho smrti sa rozdelilo. 

Trós mal so svojou manželkou Kallirhoou troch synov, Assaraka, Ila a Ganyméda a dcéru Kleopatru. Jeho najstarší syn Assarakos sa stal kráľom zmenšenej Dardanie, mladší syn Ilos si vybudoval svoje kráľovstvo v druhej časti Dardanie, kde založil mesto na mieste, ktoré mu určil najvyšší boh Zeus zhodením sošky Palady Atény (tzv. Paládium), ktorá mala mesto chrániť. Mesto bolo spočiatku pomenované po ňom Ilion, Ilios, neskôr sa však preslávilo pod menom Trója.

Tretí syn Ganymédes nevládol nikde, ale bol to taký krásny mládenec, že ho uniesol najvyšší boh Zeus k sebe na Olymp, aby z neho urobil čašníka bohov. Jeho otcovi Tróovi za stratu syna dal najkrajšie kone na svete.

Potomci Tróa z vetvy syna Assaraka Kapys a Anchises vládli v Dardanii a potomci Ila Laomedón a Priamos vládli v Tróji. Vláda obidvoch týchto rodov skočila dobytím a úplným zničením Tróje stotisícovým vojskom Achájcov.

Aj keď sa Trós ničím významným vo svojom živote nevyznamenal, jeho meno bude vďaka Homérovým básňam v názve Tróje žiť naveky.

## Referencie a bibliografia


Kategória:Postavy gréckej mytológie
Robert Hooke

**Robert Hooke** (* 18. júljul./28. júlgreg. 1635, Freshwater, Ostrov Wight – 3. marec 1702jul./14. marec 1703greg., Londýn) bol anglický fyzik, tzv. „renesančný muž“, ktorého záber bol ohromný.

## Život
Známy je jeho fyzikálny zákon (*[[Hookov zákon]]*) o priamej úmernosti veľkosti deformácie a napätia v deformovanom telese.

V roku 1665 publikoval knihu *Micrographia*, ktorá obsahovala mnoho mikroskopických ale aj makroskopických pozorovaní. Je mu prisudzované zavedenie biologického pojmu *[[bunka]]*, pre svoje pozorovania používal jednoduchý mikroskop, ktorý ďalej zdokonalil Anton van Leeuwenhoek, ktorý býva považovaný za zakladateľa mikrobiológie.

Medzi jeho vynálezy patrí: anemometer, teplomer, univerzálny kĺb, vodováha, hodiny na pružinu a hodinový nepokoj, irisová clona, zameriavací kríž pri ďalekohľade.

Vzťah medzi Newtonom a Hookem bol veľmi chladný. Niektoré Hookeove prvenstvá sú niekedy pripisované Newtonovi alebo sú po Newtonovi pomenované.

Bol tiež aj architektom. Priatelil sa s Christopherom Wrenom a po požiari Londýna v roku 1666 vypracoval veľké množstvo plánov na obnovenie mesta.

Zaujímal sa rovnako aj o astronómiu, skonštruoval zrkadlový ďalekohľad, helioskop určený na pozorovanie Slnka, objavil červenú škvrnu na Jupiteri a z jeho pozorovaní usúdil, že sa planéta otáča. Prispel tiež k formulácii Newtonovho gravitačného zákona.

## Externé odkazy
* Robert Hooke
* Významní matematici v histórii: Robert Hooke

## Zdroj

Kategória:Britskí fyzici
Kategória:Narodenia v 1635
Kategória:Úmrtia v 1703
Kategória:Britskí vynálezcovia
Kategória:Absolventi Oxfordskej univerzity
Kategória:Členovia Kráľovskej spoločnosti
Edinburgh Capitals

**Edinburgh Capitals** je škótsky hokejový klub hrajúci v britskej najvyššej lige – Elite Ice Hockey League (EIHL). Klub bol založený v škótskom hlavnom meste Edinburgh v roku 1998, domáce zápasy odohráva v Murrayfield Ice Rink v blízkosti ragbyového štadiónu. Tím je vo vlastníctve Scotta Neila, ktorý zachránil hokej v Edinburghu a roku 2007 bol uvedený do britskej hokejovej Siene slávy.

## Slováci v klube

Kategória:Škótske hokejové kluby
Kategória:Elite Ice Hockey League
Erichthonios

**Erichthonios** (starogr. *Έριχθόνιος* – *Erichthonios*, ) môže byť:
*v gréckej mytológii:
** syn dardanského kráľa Dardana, pozri Erichthonios (Dardania)
** syn boha Héfaista, aténsky kráľ, pozri Erichthonios (Atény)  
* planétka, pozri 9430 Erichthonios
Návratová sonda

[thumb|Návratové puzdro sondy [Stardust po pristátii.]]
**Návratová sonda** je typ kozmickej sondy, ktorej cieľom je po splnení svojich úloh (zvyčajne odber vzorkov z vesmírneho telesa) návrat na Zem. 

Návratové sondy zvyčajne spadajú pod rôzne typy iných sond (mesačné sondy, planetárne sondy, kometárne sondy, atď.) a podľa toho je prispôsobená aj ich konštrukcia a vybavenie. Pri všetkých z nich je ale nevyhnutnou súčasťou aj zariadenie, ktoré zabezpečí ich bezpečný návrat na Zem. Tým je zväčša návratové puzdro s tepelným štítom, ktoré zároveň často obsahuje aj padák a vybavenie, ktoré pomôže nájsť sondu po pristátí.

## Zoznam návratových sond
### Realizované projekty
* Luna 16 – prvá úspešná návratová sonda, v roku 1970 doniesla z povrchu Mesiaca 101 gramov horniny
* Luna 20 – v roku 1972 doniesla z povrchu Mesiaca 55 gramov horniny
* Luna 24 – rok 1976, 170 gramov horniny z povrchu Mesiaca
* Genesis – určená pre zber častíc slnečného vetra z libračného bodu L1, úspešná len čiastočne, v roku 2004 pri pristátí sa jej neotvoril padák a návratové puzdro sa rozbilo, napriek tomu sa však podarilo zachrániť malú časť vzoriek
* Stardust – v roku 2006 doniesla viac ako milión zväčša mikroskopických častíc prachu z kométy Wild 2
* Hayabusa – v roku 2010 doniesla mikroskopické vzorky horniny z planétky Itokawa
* Hayabusa 2 – v roku 2020 doniesla vzorky z planétky 162173 Ryugu
* Čchang-e 5 – v roku 2020 doniesla takmer 2 kg vzoriek z povrchu Mesiaca
* americký OSIRIS-REx – v roku 2023 priniesol vzorky z planétky 101955 Bennu
### Neúspešné a nezrealizované projekty
* v rámci programu Luna bolo plánovaných viacero ďalších misii návratových sond (pozri zoznam mesačných sond), boli však neúspešné pre haváriu pri štarte či pristátí na Mesiaci
* sovietsky Mars 79 (Mars 5M) mal štartovať v roku 1979 a doniesť prvé vzorky z Marsu, rozpracovaný projekt bol však zrušený v roku 1977
* ruský Fobos-Grunt mal doniesť prvé vzorky z Marsovho mesiaca Fobos, pre poruchu však neopustil obežnú dráhu Zeme a neskôr zanikol v atmosfére
### Plánované projekty
* čínska Chang'e 6 pre odber vzoriek z okolia južného pólu Mesiaca, štart plánovaný po roku 2023
* pravdepodobne medzinárodná misia Mars Sample Return pre odber vzoriek z Marsu, štart plánovaný najskôr po roku 2024, odber vzoriek už prebehol roverom Perseverance

## Externé odkazy

* Stardust Homepage
* Genesis Mission Homepage

Kategória:Kozmické sondy
Kategória:Pristávanie v kozmonautike
Jan Oort

**Jan Hendrik Oort** (* 28. apríl 1900, Franeker – † 5. november 1992, Leiden) bol holandský astronóm, ktorý významne prispel k rozvoju rádioastronómie.

## Život
Narodil sa vo Frízsku a študoval na univerzite v Groningene. Jeho doktorandská práca mala názov *Hviezdy s vysokou rýchlosťou*. Analýzou pohybu hviezd potvrdil v roku 1927 teóriu Bertila Lindblada o tom, že Galaxie Mliečna cesta rotuje.

V rokoch 1930 až 1935 pôsobil ako učiteľ na univerzite v Leidene (kde bol riaditeľom hvezdárne dánsky astronóm Ejnar Hertzsprung). V rokoch 1935 až 1970 na leidenskej univerzite pracoval ako profesor a od roku 1945 aj ako riaditeľ hvezdárne.

Po Druhej svetovej vojne sa bádaním pomocou vyradenej radarovej antény po nemeckých vojakoch stal priekopníkom v novo vzniknutej rádioastronómii.

V päťdesiatych rokoch 20. storočia pracoval s novým rádioteleskopom v Dwingeloo vo východnom Holandsku, ktorý bol určený na skúmanie galaktického jadra. Výsledkom prieskumu galaxie na vlnovej dĺžke 21 cm bola rádiová mapa jej špirálovej štruktúry. V roku 1970 bol postavený nový rádioteleskop v neďalekom Westerborku (Westerbork Synthesis Radio Telescope), ktorý sa skladá z dvanástich menších rádioteleskopov spoločne pracujúcich na základe rádiovej interferometrie, techniky, ktorú on sám navrhol.

## Niektoré objavy
* V roku 1924 objavil galaktické halo, skupinu hviezd obklopujúcu Mliečnu cestu.
* V roku 1927 vypočítal, že galaktické jadro je od Zeme vzdialené 5 900 parsekov (19 200 svetelných rokov) a leží v smere súhvezdí Strelca.
* Dokázal, že Mliečna cesta má hmotnosť 100 miliardkrát väčšiu než Slnko.
* V roku 1942 objavil, že svetlo z Krabej hmloviny je polarizované a spojité.
* V roku 1950 predpovedal, že kométy pochádzajú zo spoločnej oblasti slnečnej sústavy (teraz nazývanej Oortov mrak).

## Vedecké spoločnosti a ceny
V rokoch 1935 – 1948 pracoval ako tajomník IAU a v rokoch 1958 – 1961 bol jej prezidentom.

### Ocenenia
* Medaila Catherine Bruceovej (1942)
* Zlatá medaila Kráľovskej astronomickej spoločnosti (1946)
* Kjótska cena
* Balzanova cena (1984)

## Pomenované po ňom
* Planétka 1691 Oort
* Oortov mrak
* Oortove konštanty galaktickej štruktúry

## Externé odkazy
* Hlavná práca J. Oorta 
* Životopisné údaje J. Oorta (anglicky)
* Začiatky rádioastronómie 
* Hvezdáreň v Leiden 

## Zdroj

Kategória:Holandskí astronómovia
Kategória:Držitelia Gold Medal of the Royal Astronomical Society
Kategória:Členovia Ruskej akadémie vied
Kategória:Členovia Göttingenskej akadémie vied
Majstrovstvá sveta vo flag futbale 2012

**Majstrovstvá sveta vo flag futbale 2012** boli v poradí 6. majstrovstvá sveta mužov a žien vo flag futbale, bezkontaktnej formy amerického futbalu 5 na 5, ktoré organizuje Medzinárodná federácia amerického futbalu (IFAF). Konali sa v Göteborgu, vo Švédsku od 16.19. augusta 2012, za účasti 16 mužských a 12 ženských tímov. Nováčikmi turnaja boli tímy Panamy, Brazílie, Nórska a Kuvajtu. Všetky zápasy sa hrali göteborskom športovom komplexe Heden. Rakúšania získali svoj tretí a Mexičanky svoj štvrtý titul.

## Účastníci
;Muži

;Ženy

## Výsledky
### Muži

#### Skupina A

#### Skupina B

#### Nadstavbové skupiny a play off

##### Skupina o 13.16. miesto

##### Skupina o 5.8. miesto

##### Skupina o 9.12. miesto

##### Semifinále

##### Stretnutie o 3. miesto

##### FINÁLE

### Ženy

#### Skupina A

#### Skupina B

#### Nadstavbové skupiny a play off

##### Skupina o 9.12. miesto

##### Skupina o 5.8. miesto

##### Semifinále

##### Stretnutie o 3. miesto

##### FINÁLE

## Konečné poradie

## Externé odkazy
* Oficiálna stránka MS 2012 

## Zdroje
* MS 2012 na oficiálnej stránke IBAF  
* MS 2012 na stránke flagfootball.at  

Kategória:Americký futbal v 2012
Kategória:Majstrovstvá sveta vo flag futbale
Kategória:Športové podujatia vo Švédsku
Kategória:Šport v Göteborgu
Kategória:2012 vo Švédsku
Surveyor 1

**Surveyor 1** bola prvá americká kozmická sonda, ktorá úspešne pristála na povrchu Mesiaca.

## Priebeh letu
Sonda programu Surveyor vyštartovala 30. mája 1966 o 14:41 UTC z Mysu Canaveral pomocou nosnej rakety Atlas Centaur D. Sonda bola odpoveďou na sovietsku sondu Luna 9, ktorá ako prvá v histórii mäkko pristála na Mesiaci o necelé 4 mesiace skôr. 

Surveyor 1 sa po korekcii dráhy 31. mája dostal do blízkosti Mesiaca a 2. júna o 6:14 UTC spustil vo výške 85 km nad mesačným povrchom hlavný zostupový motor. Ten sa po ukončení činnosti vo výške 9,5 km oddelil a sonda následne klesala pomocou troch zostupových trysiek. Tie boli vypnuté asi sekundu pred pristátím vo výške 3,5 metra, načo sonda rýchlosťou 3 m/s dopadla na povrch. Stalo sa tak presne o 6:17:37 UTC v oblasti Oceánu búrok, asi 16 km od plánovaného bodu. Surveyor 1 následne začal vysielať na Zem telemetrické údaje. 

Sonda oproti plánu fungovala až do 7. januára 1967, pričom stihla odoslať 11 237 televíznych snímkov mesačného povrchu.
thumb|Tieň sondy Surveyor 1 na mesačnom povrchu

## Externé odkazy
* Surveyor 1

Kategória:Program Surveyor
Kategória:Sondy NASA
Kategória:Prieskum Mesiaca
Kategória:Mesačné sondy
Kategória:Kozmonautika v 1966
Kategória:Úspešné sondy
Slovenský paralympijský výbor

náhľad|Sídlo na Benediktiho 5 v Bratislave

**Slovenský paralympijský výbor (SPV)** je občianske združenie, ktoré riadi paralympijské hnutie na Slovensku. SPV je členskou organizáciou Medzinárodného paralympijského výboru (MPV) (od 3. júna 1995) a Európskeho paralympijského výboru (EPV). 

Združenie vzniklo iniciatívou Slovenského zväzu telesne postihnutých športovcov, Sekcie nevidiacich a slabozrakých športovcov Slovenska, Slovenského zväzu športovcov s mentálnym postihnutím a Slovenského zväzu nepočujúcich športovcov. Organizácia reprezentuje viacero športov a športovcov s rôznymi druhmi postihnutia. 

Medzi letné paralympijské športy na Slovensku patria: atletika, basketbal, boccia, cyklistika, futbal, goalball, jazdectvo, lukostreľba, plávanie, stolný tenis, streľba, tenis, volejbal stojacich a vzpieranie. Bežecké a zjazdové lyžovanie, ľadový hokej, biatlon a curling patria pod zimné paralympijské športy. Zatiaľ bez zastúpenia sú na Slovensku tieto paralympijské športy: volejbal v sede, šerm, ragby, jachting, džudo, rýchlokorčuľovanie na sánkach a snowboard. 

Od roku 1994 do roku 2010 získali slovenskí športovci na 9 paralympijských hrách celkom 79 medailí, z toho 18 zlatých.

## Referencie

## Externé odkazy
* Domáca stránka
* 

Kategória:Občianske združenia na Slovensku
Kategória:Organizácie založené v 1995
Kategória:Slovenské športové zväzy
Kategória:Národné paralympijské výbory
Rudolf Wolkan

**Rudolf Wolkan** (* 21. júl 1860, Přelouč – † 16. máj 1927, Viedeň) bol rakúsky literárny historik.

## Životopis
Wolkan sa venoval histórii českej literatúry, hutteritov, Jednoty bratskej a novokrstencov v období reformácie. Bol spolupracovníkom Allgemeine Deutsche Biographie, vydávanej firmou Duncker & Humblot v Lipsku, do ktorej napísal niekoľko článkov. Bol tiež vedúcim univerzitnej knižnice vo Viedni.

## Literatúra
* 1891 – *Das deutsche Kirchenlied der böhmische Brüder im XVI. Jahrhunderte*. K. u. K. Hofbuchdruckerei A. Haase, Praha
* 1894 – tretí diel diela *Böhmens Antheil an der deutschen Litteratur des XVI.Jahrhunderts*, Haase, Praha
* 1898 – *Deutsche Lieder auf den Winterkönig*. Calve, Praha
* 1903 – *Die Lieder der Wiedertäufer; Ein Beitrag zurDeutschen und niederländischen Litteratur- und Kirchengeschichte*. Behre, Berlín
* 1919 – *Die Deutsche Literatur Böhmens* v: Rudolf Lodgman – *Deutschböhmen*. Verlag Ullstein & Co, Berlín
* 1923 – ako vydavateľ: *Geschicht-Buch der Hutterischen Brüder*

## Iné projekty

## Zdroj
* 

## Externé odkazy
* ''Böhmens Antheil an der deutschen Litteratur des XVI. Jahrhunderts : I. Theil. II.Theil : I.Theil: Bibliographie der deutschen Litteratur Böhmens im XVI. Jahrhunderte. II.Theil: Ausgewählte Texte aus der deutschen Litteratur Böhmens im XVI. Jahrhunderte'' - dostupné v Digitálnej knižnici UKB

Kategória:Rakúski literárni historici
Kategória:Rakúski univerzitní profesori
Letné paralympijské hry 2012

**XIV. letné paralympijské hry** sa konali od 29. augusta 2012 do 9. septembera 2012 v Londýne. Rozhodlo o tom hlasovanie Medzinárodného olympijského výboru dňa 6. júla 2005. 

O 503 medailových sád v dvadsiatich športoch bojovalo 4 294 športovcov zo 164 krajín sveta. Slovensko reprezentovalo 34 športovcov a 4 náhradníci v 9 športoch.

[thumb|300px|right|Slovenskí paraolympijskí medailisti. Hore zľava: [Vladislav Janovjak, Richard Csejtey, dolu zľava: Veronika Vadovičová, Alena Kánová, Ján Riapoš, Rastislav Revúcky, Martin Ludrovský.]]

## Slovenskí medailisti

## Športy
Na programe je 20 športov:
* Atletika
* Basketbal na vozíku
* Boccia
* Cyklistika
* Futbal – päťčlenné družstvá zrakovo postihnutých
* Futbal – sedemčlenné družstvá telesne postihnutých
* Goalball
* Jachting
* Jazdectvo
* Džudo
* Lukostreľba
* Plávanie
* Ragby na vozíku
* Športová streľba
* Stolný tenis
* Šerm na vozíku
* Tenis na vozíku
* Veslovanie
* Volejbal sediacich
* Vzpieranie

## Referencie

## Pozri aj
* Letné olympijské hry 2012

## Iné projekty

## Externé odkazy
* Oficiálna webstránka hier 
* [Oficiálna webstránka [MOV]] 

Kategória:Šport v 2012
2012
Kategória:Športové podujatia v Londýne‎
Kategória:2012 v Spojenom kráľovstve
Bedřich Rozehnal

**Bedřich Milota Rozehnal** (* 23. marec 1820, Hulín  † 6. marec 1876, Kroměříž) bol český redaktor a politik.

## Život
Narodil sa 23. marec 1820 v Hulíne ako syn lekára. Gymnázium navštevoval v Kroměříži. V Olomouci začal štúdium práva a filozofie, ale nedokončil ho. Zamestnal sa tam ako advokátsky koncipient u Adamčíka a v Prostějove mal výnosnú agentúru. Bol spoluredaktorom Ohéralových *Moravských národních novin*. Táto spolupráca zanechala stopy na jeho živote. Podobne ako Ohéral bol „národne nespoľhalivý rebelant“ a rovnako ako on aj Rozehnal zavádzal dialektické formy do spisovnej reči. Bol stíhaný exekúciami a pre falšovanie zmeniek ho odsúdili do väzby, kde 6. marca 1876 zomrel, „verejnosťou úplne zabudnutý“.

## Publikačná činnosť
Štvrť roku redigoval *Moravana*. Od 2. januára 1864 vychádzala Rozehnalova *Morava* s humoristicko-satirickou prílohou *Ječmínek*. Chcela pracovať po boku Moravské orlice. Je písaná Ohéralovou moravštinou, ktorú Rozehnal zavádzal aj do *Moravana*. „Najlepšie boli odtlačky rukopisných básni Janka Kráľa, s ktorým sa zoznámil v Pešti.“ Janko Kráľ u neho aj býval niekoľko týždňov v Hulíne. Rozehnal uverejňoval jeho básne a niektoré aj prekladal. Posledné čísla *Moravy* svedčia o Rozehnalovej nedbanlivosti a nestálosti. Prinášajú zoznamy dlžníkov. Zanikla bez ohlásenia v polovici októbra.

## Zdroj
*  online 

Kategória:Narodenia v 1820
Kategória:Úmrtia v 1876
Kategória:Českí novinári
Richard Ettinghausen

**Richard Ettinghausen** (* 5. február 1906, Frankfurt nad Mohanom – † 2. apríl 1979, Princeton, New Jersey) bol nemecký historik umenia so špecializáciou na islamské umenie.

## Životopis
V roku 1931 promoval na frankfurtskej univerzite a potom pracoval pre berlínske islamské múzeum. Ako Žid emigroval v roku 1934 cez Spojené kráľovstvo do Spojených štátov, kde sa stal profesorom na University of Michigan v Ann Arbor (1938-1944). V období 1944 až 1966 bol kurátorom Freer Gallery of Art vo Washingtone. Od roku 1966 bol profesorom islamského umenia na Institute of Fine Arts (New York University), od roku 1969 vedúci islamského oddelenia Metropolitného múzea. V roku 1975 sa stal členom Pour le Mérite.

## Dielo (výber)
* *Islamische Kunst*, 1959
* *Arabische Malerei*, 1962
* *Die Türkei und ihre Kunstschätze*, 1966

## Externé odkazy
* Richard Ettinghausen na Dictionary of Art Historians 
* Richard Ettinghausen na Encyclopædia Iranica

## Zdroj
* 

Kategória:Nemeckí historici umenia
Kategória:Historici umenia USA
Kategória:Osobnosti z Frankfurtu nad Mohanom
Kategória:Držitelia Radu Pour le Mérite
Johannes Nollé

**Johannes Nollé** (* 22. október 1953, Aachen, Nemecko) je nemecký historik, epigrafik a numizmatik.

## Životopis
V rokoch 1973 až 1978 študoval históriu, germanistiku, pedagogiku a politológiu na RWTH Aachen. V roku 1978 zložil štátnu skúšku pre učiteľstvo na stredných školách. 

V období 1976 až 1981 pokračoval v štúdiu na kolínskej univerzite, kde v roku 1981 promoval s pracou na tému *Nundinas instituere et habere. Epigraphische Zeugnisse zur Einrichtung und Gestaltung von ländlichen Märkten in Afrika und in der Provinz Asia*. V Kolíne spolupracoval od roku 1979 do 1982 na projekte *"Inschriften griechischer Städte aus Kleinasien"* pod vedením Reinholda Merkelbacha, ktorý skúmal nápisy z mesta Efez. V období 1982 až 1985 bol kurátorom zbierky papyrusov kolínskej univerzity. V tom čase podnikol niekoľko expedícii do Turecka. 

V roku 1985 sa stal vedeckým referentom komisie pre históriu a epigrafiku Nemeckého archeologického inštitútu v Mníchove. V roku 1991 habilitoval a začal vyučovať na mníchovskej univerzite.

Jeho vedecká práca je zameraná na dejiny Malej Ázie od doby Chetitov do raného stredoveku, ekonomické a náboženské dejiny rímskeho cisárstva a najmä na numizmatiku a epigrafiku. 

## Dielo (výber)
* *Nundinas instituere et habere. Epigraphische Zeugnisse zur Einrichtung und Gestaltung von ländlichen Märkten in Afrika und in der Provinz Asia*, Olms, Hildesheim 1982 (Subsidia epigraphica, 9) ISBN 3-487-07259-9 (dizertácia)
* *Die Inschriften von Ephesos*. díl 8, 2: *Verzeichnis der Eigennamen*, Habelt, Bonn 1984 (Inschriften griechischer Städte aus Kleinasien, sv. 17, 4) ISBN 3-7749-2116-4
* *Die Inschriften von Selge*, Habelt, Bonn 1991 (Inschriften griechischer Städte aus Kleinasien, Bd. 37) ISBN 3-7749-2416-3
* *Die Abwehr der wilden Schweine. Schwarzwildjagden im antiken Lykien*, Biering & Brinkmann, Mnichov 2001. ISBN 3-930609-31-2
* spoluautor Hertha Schwarz: *Mit den Augen der Götter. Flugbilder des antiken und byzantinischen Griechenlandes*. Verlag Philipp von Zabern, Mainz 2006, ISBN 978-3-8053-3379-5.
* *Kleinasiatische Losorakel. Astragal- und Alphabetchresmologien der hochkaiserzeitlichen Orakelrenaissance*, Vestigia Bd. 57, C. H. Beck, Mnichov 2007, ISBN 978-3-406-56210-5

## Literatúra
* Portrét v *Nürnberger Blätter zur Archäologie* sv. 13 (1996/97), S. 182.

## Externé odkazy
* Nollé na DAI 
* Nollé na ag.geschichte.uni-muenchen.de 

## Zdroj
* 

Kategória:Nemeckí historici
Kategória:Nemeckí univerzitní profesori
Kategória:Osobnosti z Aachenu
Kategória:Členovia Nemeckého archeologického inštitútu
Geena Davisová

**Virginia Elizabeth Davis** (* 21. január 1956, Wareham, Massachusetts, USA) je americká herečka.

## Kariéra
Štúdium herectva v Bostone ukončila v roku 1979. Od tej doby hrala v mnohých filmoch a získala niekoľko ocenení.

V roku 1999 sa zúčastnila olympijskej kvalifikácie v lukostreľbe na Letné olympijské hry 2000 v Sydney, na olympijské hry sa však nekvalifikovala.

V roku 2001 uzavrela svoje štvrté manželstvo s Rezom Jarrahym. Narodili sa im tri deti, v roku 2002 dcéra a v roku 2004 chlapci dvojičky. Predtým bola vydatá za Jeffa Goldbluma a režiséra Rennyho Harlina.

Je členom Mensy.

## Filmografia (výber)
* 1982 *[[Tootsie]]*
* 1983 *[[Knight Rider (seriál z roku 1982)|Knight Rider]]* 
* 1985 *Fletch*
* 1986 *Mucha*
* 1988 *[[Beetlejuice]]*
* 1988 *[[Náhodný turista]]*
* 1990 *Quick Change*
* 1991 *[[Thelma a Louise]]*
* 1992 *A League of Their Own*
* 1992 *Accidental Hero*
* 1994 *Speechless*
* 1995 *Cutthroat Island*
* 1996 *The Long Kiss Goodnight*
* 1999 *[[Myšiak Stuart Little]]*
* 2002 *[[Myšiak Stuart Little 2]]*
* 2005 *Commander in Chief*
* 2005 *Myšiak Stuart Little 3*
* 2009 *[[Accidents Happen]]*

## Ocenenia
### Cena Akadémie
* 1989 Oscar za najlepší ženský výkon vo vedľajšej úlohe vo filme *[[Náhodný turista]]*
* 1992 Oscar – nominácia za *Thelma & Louise*

### Zlatý glóbus
* 1992 Golden Globe – nominácia za *Thelma a Louise*
* 2006 Golden Globe – ocenenie za *Commander in Chief*

### Cena Emmy
* 2006 Emmy – nominácia za *Commander in Chief*

## Referencie

* 

## Iné projekty

## Externé odkazy
* 
* 
* The Geena Davis Institute on Gender in Media 

Kategória:Filmové herečky USA
Kategória:Televízne herečky USA
Kategória:Držitelia Oscara za najlepší ženský herecký výkon vo vedľajšej úlohe
Kategória:Držiteľky ceny Zlatý glóbus za najlepší ženský herecký výkon v seriáli (dráma)
Kategória:Lukostrelci USA
Kategória:Osobnosti z Massachusetts
Kategória:Mensania
Zond 5

right|thumb|Zond 5

**Zond 5** bola sovietska mesačná sonda programu Zond, ktorá ako prvá v histórii uskutočnila oblet Mesiaca a následne sa úspešne vrátila na Zem. Jej let znamenal aj viacero iných prvenstiev; sonda totiž niesla na svojej palube aj živočíchy a bola teda provou misiou, ktorá dopravila živé tvory do oblasti Mesiaca. Zároveň ako prvá poskytla kvalitné snímky Zeme z veľkej vzdialenosti a ako prvá sovietska kozmická loď pristála v oceáne. Celá misia bola súčasne aj technologickou skúškou novej kozmickej lode *[[Sojuz]] 7K-L1*, ktorá mala slúžiť sovietskemu pilotovanému mesačnému programu.

## Priebeh letu
Sonda vážila  a v podstate bola upravenou verziou kozmickej lode Sojuz, ktorá mala v rámci sovietskeho programu L1 uskutočniť pilotovaný oblet Mesiaca. Odštartovala z kozmodrómu Bajkonur pomocou nosnej rakety Proton-K 14. septembra 1968 o 21:42 UTC. Po navedení na parkovaciu obežnú dráhu Zeme bol Zond 5 navedený na dráhu k Mesiacu. Ten sonda obletela 18. septembra 1968 v minimálnej výške  nad povrchom, pričom absolvovala podobnú dráhu, ako o necelé dva roky neskôr pilotovaná misia Apollo 13. Podobnú dráhu pred Zondom 5 absolvoval aj predchádzajúci Zond 4, bol však zničený pri neúspešnom pristátí. Pri spiatočnej ceste urobila sonda Zond 5 prvé vysokokvalitné snímky Zeme zo vzdialenosti vyše . Sonda mala pôvodne pristáť na území Sovietskeho zväzu, pre poruchu orientačného systému bol však plán zmenený a sonda musela pristáť po balistickej krivke (pri preťažení až 20 G) v Indickom oceáne. Návratový modul Zondu 5 tam úspešne pristál 21. septembra 1968 o 16:08 UTC necelých  juhovýchodne od pobrežia Madagaskaru. Tri minúty po pristátí bol návratový modul lokalizovaný jednou z hliadkovacích lodí a o pár hodín na to bol vyzdvihnutý na palubu. Následne bol prepravený do prístavu v Bombaji, odkiaľ bol 4. októbra letecky prepravený do Moskvy. Išlo o vôbec prvý prípad, keď sovietska kozmická loď alebo sonda úspešne pristála mimo územia ZSSR a tiež prvý sovietsky prípad pristátia do oceánu. 
[right|thumb| Obletová trajektória letu [Apollo 13 – podobná trajektórii misie Zond 5]]
Na palube sondy Zond 5 sa v rámci biologických experimentov súvisiacich s prípravou letu človeka na Mesiac nachádzali aj dve suchozemské korytnačky (išlo o druh *korytnačka stepná*), vínne mušky, chrobáky, červy, rastliny a ich semená, či baktérie. Let Zondu 5 bol teda aj prvým letom, pri ktorom boli k Mesiacu vyslané živé tvory, ktoré sa následne vrátili na Zem. Všetky živočíchy let aj napriek neplánovane vysokému preťaženiu pri návrate prežili. Po tomto lete sa Američania začali obávať, že ďalší sovietsky let by mohol byť pilotovaný, preto urýchlili prípravu svojej misie Apollo 8.

## Externé odkazy

Lunar L1

Kategória:Mesačné sondy
Kategória:Prieskum Mesiaca
Kategória:Zvieratá vo vesmíre
Kategória:Kozmonautika v 1968
Kategória:Úspešné sondy
Moombahton

**Moombahton** je fúzny žáner house hudby a reggaetonu, ktorý vytvoril americký DJ a producent Dave Nada na jeseň roku 2010. Po hudobnej stránke je moombahton v podstate Dutch house alebo electro house s tempom reggaetonu (zvyčajne 108 až 115 úderov za minútu) s bicími a perkusiami ovplyvnenými raggaetonom. Ďalej obsahuje "silné basové linky, dramatické build-upy a vyplnenie rýchlymi perkusívnymi prvkami".

## Referencie

## Zdroj

Kategória:Žánre elektronickej tanečnej hudby
Kategória:Reggaeton
Kategória:House
Audit

**Audit** môže byť:
*v užšom (staršom) zmysle: overovanie účtovnej závierky podniku (v prísne právnom zmysle len externé, v praxi aj interné), pozri audit (účtovná závierka)
*v širšom (novšom) zmysle: 
**akékoľvek podrobné a kritické skúmanie aspektov hospodárenia organizácie (podniku), revízia, najmä z hľadiska zhody činností a operácií organizácie (podniku) s cieľmi, rozpočtami, pravidlami alebo štandardmi (normami), pozri audit (fungovanie organizácie)
**akékoľvek podrobné a kritické skúmanie stavu niečoho, revízia
*správa audítora
*v marketingu: dopytovanie (forma prieskumu trhu)
*v informatike: 
**kontrola bezpečnosti a integrity konkrétneho systému počítača, pozri audit (kontrola systému)
**revízia zhody so softvérovými požiadavkami, špecifikáciami, postupmi, štandardmi a podobne
**kontrola primeranosti existujúcich postupov, špecifikácií, postupov, štandardov a efektivity ich implementácie
Moše Capsali

**Moše Capsali** (* asi 1420, Kréta – † asi 1495, Istanbul) bol hlavný rabín Istanbulu.

## Životopis
Mose Capsali študoval u svojho otca na Kréte a potom pokračoval v štúdiu v Taliansku a Nemecku. Približne od roku 1445 pôsobil ako rabín v Konštantinopole a to i po dobytí mesta v roku 1453. Capsali bol uznávaný ako duchovný aj komunitný vodca a sultán Mehmed II. ho, spolu s muftím a kresťanským patricharchou, povolal ako radcu. V úrade zostal až do svojej smrti.

## Literatúra (výber)
* Bernard Lewis: *Die Juden in der islamischen Welt. Vom frühen Mittelalter bis ins 20. Jahrhundert.* Mnichov 2004, ISBN 3-406-51074-4
* Heinrich Graetz: *Geschichte der Juden.* sv. 8, Lipsko 1864

## Externé odkazy
* Moše Capsali na jewishencyclopedia.com

## Zdroj
* 

Kategória:Rabíni
Kategória:Narodenia v 1420
Kategória:Úmrtia v 1495
Mamadou Sakho

**Mamadou Sakho** (* 13. február 1990, Paríž, Francúzsko) je francúzsky profesionálny futbalista momentálne (leto 2012) hrajúci za klub Liverpool vo anglicku najvyššej ligovej súťaži. Sakho hrá hlavne na pozícii stredného, v prípade potreby ľavého obrancu. Je známy svojimi vodcovskými schopnosťami, tvrdou prácou a fyzickou a taktickou kvalitou. Vďaka svojmu excentrickému účesu si od fanúšikov vyslúžil prezývku *Kirikou*.

Debut v seniorskom tíme Paris Saint-Germain mal v októbri 2007, po tom ako ho do prvého tímu *Les Parisiens* povolal vtedajší tréner Paul Le Guen. Počas svojho ligového debutu bol kapitánom a stal sa tak najmladším kapitánom v histórii Ligue 1. Stal sa stabilným hráčom základného družstva, ktoré trénovali Paul Le Guen a Antoine Koumbaré. Sakhov herný štýl a futbalové schopnosti médiá prirovnávajú k francúzskej futbalovej legende Thuramovi.

Medzinárodne je známy ako kapitán vo všetkých francúzskych národných juniorských družstvách, vrátane výberu do 21 rokov. Prvýkrát nastúpil za Francúzske národné futbalové mužstvo v novembri 2010 v zápase proti Anglicku.

## Iné projekty

## Zdroj

Kategória:Francúzski národní futbalisti
Kategória:Hráči Majstrovstiev sveta vo futbale 2014
Kategória:Osobnosti z Paríža
Forenzný audit

**Forenzný audit** alebo **súdny audit** je audit vykonávaný s cieľom potvrdiť alebo vyvrátiť podozrenia z nekalých praktík spoločností. Kým je audit vykonávaný, spoločnosť môže vykonávať aktivity, pretože to nie je súčasť súdneho vyšetrovania, ale až keď je audit dokončený a preukáže sa podozrenie, prípad je postúpený na súd. **Forenzní vyšetrovatelia** – vypracovávajú detailnú analýzu nielen účtovných uzávierok, ale aj iných potrebných informácii, napríklad o transakciách, či iných skutočnostiach, ktoré majú vplyv na vyšetrovanie.  Poskytujú aj poradenské služby, ako predísť problémom zo zákonom. Mediálne známy je *forenzný audit v Slovenskej televízii*. Jeho výsledok bol zverejnený v apríli 2009.

## Referencie

Kategória:Súdnictvo
Kategória:Podniková ekonomika
Právny audit

**Právny audit** (angl. *legal audit* [tento angl. termín má aj iný význam]) alebo **právne due diligence** je časť hĺbkového auditu (due diligence) organizácie, ktorá je zameraná na právne záležitosti (najmä na právne posúdenie dokumentov, zmlúv a súdnych sporov organizácie a pod.).

Napríklad jedna spoločnosť ponúkajúca právny audit uvádza, že *Dôraz sa však kladie predovšetkým na získanie a posúdenie relevantných informácií o spoločníkoch (akcionároch), majetkovej účasti cieľovej spoločnosti na podnikaní iných spoločností, pracovnoprávnych vzťahoch, úverových vzťahoch a iných zmluvných vzťahoch, právach a záväzkoch voči tretím osobám, [[Daň|daniach]], právach [[duševné vlastníctvo|duševného vlastníctva]] a pod.* 

## Externé odkazy

Kategória:Právo
Kategória:Podniková ekonomika
Astyoché

**Astyoché** (iné názvy: **Astyocheia, Astuocheia, Astyoche, Astyochea, Astyocha**; starogr. *Ἀστυόχη, Αστυόχεια* – *Astyoché, Astyocheia*, ) môže byť v gréckej mytológii:
* dcéra trójskeho kráľa Laomedonta, pozri Astyoché (dcéra Laomedonta)
* dcéra riečneho boha Simoeia, pozri Astyoché (dcéra Simoeia)
* dcéra trójskeho kráľa Priama, pozri Astyoché (dcéra Priama)
* dcéra Aktora z Orchomenu, pozri Astyoché (dcéra Aktora)
* dcéra efyrského kráľa Fyla, pozri Astyoché (dcéra Fyla)
* matka Héraklovho syna Tlépolema, pozri Astyoché (matka Tlépolema)

## Pozri aj
* Pierella astyoche
Erichthonios (Dardania)

**Erichthonios** (starogr. *Έριχθόνιος* – *Erichthonios*, ) je v gréckej mytológii syn dardanského kráľa Dardana a vnukom najvyššieho boha Dia.

Erichthonios bol synom a nástupcom dardanského kráľa Dardana. So svojou manželkou Astyochou dcérou riečneho boha Simoeia mal syna Tróa, po ktorého smrti sa Dardania rozdelila medzi jeho dvoch synov Assaraka a Ila.  Starší syn Assarakos sa stal kráľom zmenšenej Dardanie a mladší syn Ilos vo svojej časti krajiny založil mesto spočiatku pomenované po ňom Ilion, Ilios, neskôr preslávené pod menom Trója.
    
Homér píše, že Erichthonios bol najbohatším zo všetkých smrteľníkov, okrem iného vraj vlastnil tri tisícky kobýl, z ktorých dvanásť oplodnil v podobe čierneho žrebca sám boh severného vetra Boreas a splodil tak kone, ktoré dokázali bežať po láne zrelého obilia, ako po hrebeňoch vĺn, bez toho aby sa ohol jediný klas.

## Referencie a bibliografia


Kategória:Postavy gréckej mytológie
Weisshorn

**Weisshorn** je vrch v Penninských Alpách. S výškou  patrí medzi najvyššie vrchy v Alpách. Vypína sa na východe nad údolím Mattertal nad Randou, na západe nad dolinou Val d'Anniviers v Švajčiarsku. Weisshorn má tvar dosť pravidelnej 3-hranej pyramídy, tvorenej troma ostrými hrebeňmi a strmými stenami.

Weisshorn je piatou najvyššou horou švajčiarskych Álp, a býva označovaný za jednu z najkrajších hôr Álp vôbec – v tomto ohľade je porovnávaný s Matterhornom, aj keď nie je tak známy. Okrem tvaru alpinisti na vrchu oceňujú aj relatívne dobrú kvalitu skaly na klasických výstupových cestách, ktoré vedú hrebeňmi.

## Zdroj

## Iné projekty

Kategória:Štvortisícovky vo Švajčiarsku
Kategória:Vrchy v Alpách
Kategória:Vrchy vo Švajčiarsku
Kategória:Geografia kantónu Valais
John Tyndall

**John Tyndall** (* 2. august 1820 – 4. december 1893) bol významný fyzik 19. storočia. Jeho vedecká kariéra začala v 50. rokoch 19. storočia výskumom diamagnetizmu. Neskôr skúmal sálanie a je autor viacerých objavov procesov v atmosfére. Vydal 17 kníh, ktoré v 19. storočí spopularizovali experimentálnu fyziku. Od roku 1853 do 1887 bol profesorom fyziky v Royal Institution of Great Britain v Londýne.

V roku 1856 navštívil Alpy, kde skúmal ľadovce. Stal sa pionierom v horolezectve (prvovýstup na Weisshorn). 

## Iné projekty

## Zdroj

Kategória:Narodenia v 1820
Kategória:Úmrtia v 1893
Kategória:Britskí fyzici
Kategória:Glaciológovia
Kategória:Britskí horolezci
Kategória:Členovia Kráľovskej spoločnosti
Galvanizácia

**Galvanizácia** alebo **galvanizovanie** môže byť:
*v technike: 
**v širšom zmysle: galvanostégia a galvanoplastika
**v užšom zmysle: galvanostégia
*v medicíne:
**v širšom zmysle: použitie galvanického prúdu na diagnostické a liečebné účely, t.j. najmä galvanoterapia a galvanoakustika
**v užšom zmysle: galvanoterapia

Poznámka: V anglosaských textoch sa ako galvanizácia označuje aj akékoľvek (t.j. nielen elektrolytické) pozinkovanie.

## Referencie

## Iné projekty
Gulliverove cesty (rozlišovacia stránka)

**Gulliverove cesty**  (angl. *Gulliver's Travels*) môže byť:

* román Jonathana Swifta, pozri Gulliverove cesty
* film z roku 2010, pozri Gulliverove cesty (film z roku 2010)
* TV miniseriál z roku 1996, pozri Gulliverove cesty (seriál z roku 1996)
* film z roku 1939, pozri Gulliverove cesty (film z roku 1939)
* animovaný film z roku 1983, pozri Gulliverove cesty (animovaný film)

**Gulliver's Travels** môže byť:
* seriál z roku 1992, pozri Gulliver's Travels (seriál z roku 1992)
* film z roku 1977, pozri Gulliver's Travels (film z roku 1977)
Galvanotechnika

**Galvanotechnika** môže byť:
*v užšom zmysle: 
**súhrnné označenie pre galvanostégiu a galvanoplastiku, ako aj pre príslušný odbor, pozri galvanostégia a galvanoplastika
**staršie: súhrnné označenie pre galvanostégiu, galvanoplastiku, (technickú) galvanoakustiku a farbenie povrchov elektrolýzou, ako aj príslušný odbor 
*v širšom zmysle: vylučovanie kovových vrstiev z tekutej fázy, t.j. jednak galvanostégia a galvanoplastika, a jednak vylučovanie vrstiev z kvapaliny (spravidla vodného roztoku) chemickou reakciou (teda bez vonkajšieho elektrického prúdu) 

## Referencie
Photokina

thumb|right|Photokina 2004

**Photokina** je najväčší veľtrh fotografického priemyslu. Koná sa každé dva roky v septembri v Nemecku v Kolíne nad Rýnom. Prvá Photokina sa uskutočnila v roku 1950. Posledná sa konala 21. až 26. septembra 2010, ďalšia sa bude konať 18. až 23. septembra 2012.

## Externé odkazy
* Oficiálna stránka photokina.de

Kategória:Kolín nad Rýnom
Kategória:Veľtrhy
Kategória:Kultúra v Nemecku
Pseudoveda

**Pseudoveda** alebo **paveda** je názov pre nepravú, falošnú vedu; teda tvrdenia, znalosti alebo prax, ktoré sú prezentované ako vedecké, ale nedodržujú overiteľnú vedeckú metódu, nemajú dôkazy a nie je možné ich spoľahlivo testovať.

## Iné projekty

## Zdroj


Kategória:Veda
Acetylénový vyvíjač

náhľad|Acetylénový vyvíjač, určený na zváranie
**Acetylénový vyvíjač** je technické zariadenie, ktorého účelom je výroba acetylénu rozkladom karbidu vápenatého vodou. Z jedného kilogramu karbidu je zariadenie schopné vyprodukovať 270 až 300 litrov acetylénu. Chemická reakcia prebiehajúca v zariadení je exotermická, uvoľňuje 1875 kJ tepla na 1 kg karbidu vápenatého. Vedľajším produktom reakcie je karbidové vápno (znečistený hydroxid vápenatý).

## Reakcia
* Vstup: oxid vápenatý, uhlie (resp. koks)
* Výstup: karbid vápenatý, oxid uhoľnatý
: CaO + 3 C → CaC2 + CO

* Vstup: karbid vápenatý, voda;
* Výstup: acetylén, hydroxid vápenatý
:CaC2 + 2 H2O → Ca(OH)2 + C2H2

## Typy
Existujú rôzne konštrukčné typy acetylénových vyvíjačov, ktoré sa delia:
* podľa tlaku
** nízkotlakové (do 3 kPa)
** strednotlakové (10-20 kPa)
** vysokotlakové (cca 150 kPa)
* podľa množstva použitej vody
** mokré (veľký nadbytok vody voči karbidu)
** suché (mierny nadbytok; rizikovejšie)
* podľa spôsobu kontaktu karbidu a vody
** násypné
** prítokové
** výtlačné
Acetylénový vyvíjač je aj zdrojom acetylénu v zváracích zariadeniach.

## Iné projekty

## Zdroj
* 

Kategória:Chemický priemysel
Acetylchlorid

**Acetylchlorid** alebo **chlorid kyseliny octovej** (CH3COCl) je bezfarebná kvapalina s ostrým zápachom. Patrí medzi acylhalogenidy. Je horľavá, jeho teplotoa varu je len 52 °C. Pri kontakte s vodou prudko reaguje.

## Výroba
Acetylchlorid možno pripraviť reakciou kyseliny octovej s chlórom (katalyzátor fosfor):

400px

## Použitie
Acetylchlorid sa využíva ako acetylačné činidlo v chemickom priemysle a pri organickej syntéze.

## Referencie

Kategória:Organické zlúčeniny
Kategória:Acylhalogenidy
Kategória:Organochloridy
Majstrovstvá Európy vo faustbale mužov 2012

**Majstrovstvá Európy vo faustbale mužov 2012** boli 18. majstrovstvá Európy vo faustbale mužov, ktoré organizuje Medzinárodná faustbalová asociácia (IFA). Konali sa od 17.19. augusta 2012 v Schweinfurte, v Nemecku, za účasti 6 tímov. V Nemecku sa konali mužské ME po šiestykrát. Všetky zápasy sa hrali na dvoch hracích plochách štadióna Willy-Sachs-Stadion. Švajčiari sa druhýkrát vo svojej histórii stali víťazom európskeho podujatia mužov. Domáce Nemecko, tak ako na minulých ME, skončilo na treťom mieste.

## Štadión

## Účastníci

## Výsledky
### Základná skupina
 

### Play off
#### Semifinále

#### Stretnutie o 5. miesto

#### Stretnutie o 3. miesto

#### Finále

## Konečné poradie tímov

## Externé odkazy
* Oficiálna stránka ME 2012  

Kategória:Faustbal v 2012
Kategória:Majstrovstvá Európy vo faustbale mužov
Faustbal
Kategória:Schweinfurt
Kategória:2012 v Nemecku
Nikon D7000

**Nikon D7000** je 16,2 megapixelová digitálna zrkadlovka spoločnosti Nikon predstavená dňa 15. septembra 2010. Je novou triedou fotoaparátu umiestneného medzi profesionálnu D300s a strednou triedou D90. D7000 ma početné vylepšenia oproti D90, ako je telo s vrchným a zadným krytom z horčíkovej zliatiny, 2016-pixelový farebný RGB expozimeter, 39 zaostrovacích bodov oproti 11 v D90, dve zásuvky na karty SD, virtuálny horizont (v živom náhľade a hľadáčiku).

V roku 2011 model D7000 získal štyri významné ocenenia, Red Dot product design, TIPA (Technical Image Press Association) za najlepšiu digitálnu jednookú zrkadlovku pre pokročilých používateľov, EISA v kategórii "Európska poloprofesionálna jednooká zrkadlovka roku 2011 – 2012" a CameraGP Japan 2011 Readers Award.

## Referencie

## Iné projekty

## Externé odkazy
* Nikon D7000 – Slovenská webstránka Nikon 

## Zdroj

Kategória:Digitálne zrkadlovky Nikon
Kategória:Digitálne fotoaparáty so živým náhľadom